
LIETUVOS RESPUBLIKOS ŠVIETIMO IR MOKSLO MINISTRAS



ĮSAKYMAS

DĖL ŠVIETIMO IR MOKSLO MINISTRO 2016 M. SAUSIO 5 D. ĮSAKYMO NR. V-1 „DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO



2017 m. sausio  23 d. Nr. V-35
Vilnius



P a k e i č i u  Lietuvos Respublikos  švietimo ir mokslo ministro 2016 m. sausio 5 d. įsakymą Nr. V-1 „Dėl  Neformaliojo vaikų švietimo lėšų skyrimo ir panaudojimo tvarkos aprašo patvirtinimo“:
1. Pakeičiu preambulę ir ją išdėstau taip: 
„Vadovaudamasi Mokinio krepšelio lėšų apskaičiavimo ir paskirstymo metodikos, patvirtintos Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“ 21 punktu,“.
2. Pakeičiu nurodytu įsakymu patvirtintą Neformaliojo vaikų švietimo lėšų skyrimo ir panaudojimo tvarkos aprašą:
2.1. pakeičiu 4 punktą ir jį išdėstau taip:
„4. NVŠ lėšos savivaldybėms skirstomos ir skiriamos taip:
4.1. nustatoma vienam mokiniui mėnesiui skiriama lėšų suma, kuri apskaičiuojama visą valstybės biudžete NVŠ skirtą sumą padalijus iš mokinių, praėjusių kalendorinių metų rugsėjo 1 d. besimokiusių pagal bendrojo ugdymo programas skaičiaus ir iš finansuojamo laikotarpio mėnesių skaičiaus;
4.2. savivaldybei tenkanti lėšų suma apskaičiuojama vienam mokiniui mėnesiui 4.1 papunktyje nustatytą dydį padauginus iš savivaldybėje praėjusių kalendorinių metų rugsėjo 1 d. pagal bendrojo ugdymo programas besimokiusių vaikų skaičiaus ir mėnesių skaičiaus. Valstybės biudžeto lėšos savivaldybėms skiriamos švietimo ir mokslo ministro įsakymu.“.
2.2. pakeičiu 5 punktą ir jį išdėstau taip:
„5. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria ta savivaldybė, kurioje vaikas mokosi pagal NVŠ programą, nepriklausomai, kurioje savivaldybėje jis gyvena ir mokosi pagal bendrojo ugdymo programą.“.
2.3. pakeičiu  6 punktą ir jį išdėstau taip:
„6. Jei NVŠ lėšų yra mažiau, nei vaikų, norinčių dalyvauti NVŠ programose, rekomenduojama savivaldybėms nustatyti vaikų pirmumo teisės naudotis NVŠ lėšomis kriterijus.“. 
2.4. pakeičiu 10 punktą ir jį išdėstau taip:
„10.  NVŠ lėšos švietimo teikėjui skiriamos, jei savivaldybės nustatytu dydžiu mažinamas savivaldybės, valstybės ar kito švietimo teikėjo nustatytas mokestis už neformalųjį vaikų švietimą.“.
2.5. pakeičiu 12.2 papunktį ir jį išdėstau taip:
„12.2. ugdymo priemonės ir kitos išlaidos, tiesiogiai susijusios su NVŠ programos vykdymu (pvz. ugdymui būtinų patalpų nuoma, išlaidos NVŠ kokybei užtikrinti ir kt.).“
2.6. pakeičiu 13 punktą ir jį išdėstau taip:
„13.  NVŠ lėšų negalima naudoti:
13.1.	pramoginių renginių, vaikų poilsio ir su jomis susijusioms išlaidoms apmokėti;
13.2.	NVŠ programoms, kai NVŠ teikėjas yra mokykla, teikianti bendrąjį ugdymą, finansuoti.
13.3.	rekonstrukcijos, statybos išlaidoms padengti ir ilgalaikiam turtui įsigyti;
13.4.	NVŠ programos vykdytojo įsiskolinimams padengti.”.
2.7. pakeičiu 15 punkto pirmąją pastraipą ir ją išdėstau taip:

„15. Laisvieji mokytojai, pvz., menininko statusą turintys asmenys, kultūros darbuotojai ir pan., norintys įgyvendinti NVŠ programas:“.
2.8. papildau 191 punktu:

„191. Maksimalų vaikų skaičių NVŠ programos įgyvendinimo grupėje rekomenduojama nustatyti savivaldybės administracijos direktoriui.“.	
2.9. pakeičiu 22 punktą ir jį išdėstau taip:

„22.  NVŠ programas rekomenduojama vertinti pagal NVŠ programos vertinimo kriterijus (2 priedas). Savivaldybės administracijos direktorius, atsižvelgdamas į Komisijos siūlymą, priima sprendimą dėl programos atitikties reikalavimams. Esant pažeidimams dėl programos vykdymo proceso ar ugdymo kokybės, savivaldybės administracijos direktoriaus sprendimu programos atitiktis panaikinama. Kitais atvejais programos atitiktis gali būti pratęsiama.“.
2.10. pakeičiu 28 punktą ir jį išdėstau taip:

„28. Savivaldybė už panaudotas valstybės biudžeto lėšas per 20 darbo dienų pasibaigus kalendoriniams metams Švietimo ir mokslo ministerijos Buhalterinės apskaitos skyriui pateikia formą Nr. 2 – biudžeto išlaidų sąmatos vykdymo 20   m.       d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.“.




Švietimo ir mokslo ministrė			Jurgita Petrauskienė

